Tawakkol Karman

Tawakel Abdel-Salam Karman ( Tawakkul ‘Abd us-Salām Karmān; juga Roman Tawakul, TawakelEvening Times (Glasgow). Arrest Sparks Protest. 24 January 2011. Retrieved 8 October 2011 from the Lexis-Nexis Database.Emad Mekay. Arab Women Lead the Charge. Inter Press Service (Johannesburg), 11 February 2011. Retrieved 8 October 2011 from the Lexis-Nexis Database.) (lahir 7 Februari 1979) merupakan wartawan, ahli politik dan aktivis hak asasi manusia Yaman. Beliau mengetuai kumpulan "Wartawan Wanita Tanpa Rangkaian", yang diasas beliau pada tahun 2005. 

Beliau telah menjadi tumpuan dunia apabila mengetuai pemberontakan Yaman 2011 yang juga sebahagian daripada pemberontakan Arab Spring. Beliau digelar "Wanita Besi" dan "Ibu Revolusi" oleh masyarakat Yaman. Beliau menerima Hadiah Keamanan Nobel pada tahun 2011 (bersama-sama Leymah Gbowee dan Ellen Johnson Sirleaf dari Liberia) menjadikan beliau rakyat Yaman dan wanita Arab pertama, serta wanita Islam kedua yang menerima Hadiah Nobel. Beliau juga penerima Hadiah Nobel kedua termuda setakat ini.

Wartawan, ahli politik & aktivis hak asasi
Karman merupakan seorang wartawan dan juga ahli politik bagi parti politik Al-Islah. Beliau telah bekerja untuk memperbaiki hak asasi manusia.  Sebagai seorang wartawan, beliau membantu perkhidmatan berita telefon mudah alih selepas kerajaan tidak memberi lesen kepada mereka. Beliau telah mengetuai protes untuk menuntut kebebasan media dan menganjurkan protes mingguan untuk  pembaharuan. Beliau mengetuai protes rakyat Yaman untuk menyokong Arab Spring selepas rakyat Tunisia menggulingkan kerajaan Zine El Abidine Ben Ali pada Januari 2011. Beliau telah menentang Presiden Ali Abdullah Saleh dan merasakan Presiden Ali tidak sepatutnya terus menjadi Presiden.

Kehidupan peribadi
Karman menerima Ijazah dalam Perdagangan dari Universiti Sains dan Teknologi, Sana'a. Beliau turut menerima ijazah dalam bidang sains politik dari Universiti Sana'a. Beliau merupakan isteri kepada Mohammed al-NahmiTom Finn. "Middle East/Yemen: Undaunted by death threats: the thorn in Saleh's side." The Guardian, 26 March 2011. Retrieved 8 October 2011 from the Lexis Nexis Database.
Kedermawanan
Pada 13 Februari 2023, Tawakkul Karman bersama Pihak Berkuasa Pengurusan Bencana dan Kecemasan Turki (AFAD) membina 50 unit perlindungan sementara untuk mangsa gempa bumi kejam Turki–Syria pada 6 Februari 2023 dan yayasan itu turut menghantar konvoi bantuan kemanusiaan ke kawasan yang dilanda gempa bumi di Turki dan Syria.

Rujukan

Pautan luar
 Renowned activist and press freedom advocate Tawakul Karman , interviewed by Nadia Al-Sakkaf, Yemen Times, 17 June 2010
 Tawakel Karman interview with Al Jazeera
 Press Conference of 2011 Nobel Laureate, Tawakkul Karman Women's eNews.
 Tawakkol Karman's Official Facebook
 Tawakkol Karman's official Twitter
 Tawakkol Karman's Official website

Kategori:Kelahiran 1979
Kategori:Penerima Hadiah Keamanan Nobel
Kategori:Orang hidup
Kategori:Wartawan
Kategori:Ahli politik Yaman
Kategori:Aktivis hak asasi manusia
Kategori:Orang Yaman
Kategori:Pemenang perempuan Hadiah Nobel